《不识自家》
未知·佚名

曩有愚者，常于户外县履为志。一日出户，及午，忽暴雨。其妻收履。至薄暮，愚者归，不见履，讶曰：“吾家徙乎？”徘徊不进。妻见之，曰：“是汝家，何不入？”愚者曰：“无履，非吾室。”妻曰：“汝何以不识吾？”愚者审视之，乃悟。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。